
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 219 

20 Μαρτίου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός του Ι.Ν. Κοιμήσεως της Θεοτόκου στην 
Κοινότητα Κερασιάς Ν. Καρδίτσας ως ιστορικού 

διατηρητέου μνημείου. 1 

Χαρακτηρισμός πέντε ναών της Κοινότητας Πρασιάς Ν. 

Ευρυτανίας ως ιστορικών διατηρητέων μνημείων. 2 
Καθορισμός Κοινότητας Εξωχωρίου Ν. Μεσσηνίας για 


χορήγηση αδειών οικοδομής. 3 

Τροποποίηση Ο.ΕΎ. Δήμου ΚάτωΤιθορέας Ν. Φθιώτι¬ 
δας. 4 

Σύσταση Ν.Π. στο Δήμο Χίου Ν. Χίου με την επωνυμία 
«ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ (Δ.Ο.Π.) 

ΔΗΜΟΥ ΧΙΟΥ». 5 

Σύσταση Ν.Π. στο Δήμο Ψαρών Ν. Χίου με την επωνυ¬ 
μία «Ενιαία Σχολική Επιτροπή Δημοτικού Σχολείου 

και Νηπιαγωγείου Ψαρών». 6 

Σύσταση Ν.Π. στο Δήμο Ψαρών Ν. Χίου με την επωνυ¬ 
μία «Ενιαία Σχολική Επιτροπή Γυμνασίου - Λυκείου 
Ψαρών». 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Β1/Φ32/54682/1485 π.ε. (1) 

Χαρακτηρισμός του Ι.Ν. Κοιμήσεως της Θεοτόκου στην 

Κοινότητα Κερασιάς Ν. Καρδίτσας ως ιστορικού διατη¬ 
ρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.91 και ΦΕΚ 17/Β716.1.92) για «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής», όπως συμπληρώθηκε με την Υ.Α. ΥΠΠΟ/ΓΝΟΣ/ 
6630/4.2.1994 (ΦΕΚ 104/Β716.2.1994). 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Τη γνωμοδότηση του Τοπικού Συμβουλίου Μνημείων 
Θεσσαλίας, όπως διατυπώθηκε ομόφωνα στην αριθ. 73/ 
23.10.1996 πράξη του, αποφασίζουμε: 

Χαρακτηρίζουμε τον Ιερό Ναό Κοιμήσεως της Θεοτό¬ 
κου στην Κοινότητα Κερασιάς του Νομού Καρδίτσας ως 


ιστορικό διατηρητέο μνημείο με ζώνη προστασίας 100 μέ¬ 
τρων γύρω του. 

Πρόκειται για μσνόχωρο ναό με μεταγενέστερο υπερυ¬ 
ψωμένο νάρθηκα στην δυτική πλευρά, και μεταγενέστερη 
στοά στα νότια, που ευρίσκεται στην Κοινότητα Κερασιάς 
στα Β.Δ. της πόλεως Καρδίτσας. 

Εις το εσωτερικό του ναού διασώζονται τοιχογραφίες, 
που χρονολογούνται πιθανόν στα τέλη του 17ου αιώνα 
έως αρχές του 18ου αιώνα. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 1997 
Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ32/53484/1451 π.ε. (2) 

Χαρακτηρισμός πέντε ναών της Κοινότητας Πρασιάς Ν. 

Ευρυτανίας ως ιστορικών διατηρητέων μνημείων. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β728.11.91 και ΦΕΚ 17/Β716.1.92) για «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής», όπως συμπληρώθηκε με την Υ.Α. ΥΠΠΟ/ΓΝΟΣ/ 
6630/4.2.1994 (ΦΕΚ 104/Β716.2.1994). 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Τη γνωμοδότηση του Τοπικού Συμβουλίου Μνημείων 
Νοτιοδυτικής Ελλάδος, όπως διατυπώθηκε ομόφωνα στην 
αριθ. 7/8.10.1996 Συνεδρία του, αποφασίζουμε: 

Κηρύσσουμε τους παρακάτω ναούς ως ιστορικά διατη¬ 
ρητέα μνημεία με ζώνη προστασίας 100 μέτρα γύρω τους: 

α) Ι.Ν. Αγίου Νικολάου στον οικισμό Κυπαρίσσι Κοινότη¬ 
τας Πρασιάς. 

β) Ι.Ν. Χριστού στον οικισμό Κυπαρίσσι Κοινότητας 
Πρασιάς. 

γ) Ι.Ν. Αγίου Δημητρίου στον οικισμό Βασιλέσι Κοινότη¬ 
τας Πρασιάς. 

δ) Ι.Ν. Κοιμήσεως Θεοτόκου στον οικισμό Φουσιανά 
Κοινότητας Πρασιάς. 

1) Ο Ι.Ν. Αγίου Νικολάου στον οικισμό Κυπαρίσσι Κοινό- 

τητας Πρασιάς (17ος αιώ.) είναι απλή μονόχωρη βασιλική, 
που καλύπτεται με δίρριχτη στέγη με κεραμίδια βυζαντι¬ 
νού τύπου και οροφή από αργολιθοδομή. Η οροφή είναι 
ξυλόγλυπτη και στο μέσον υπάρχει εικόνα του Χριστού 
Παντοκράτορα με επιγραφή Α.Χ.Ξ. 

2) Ο Ι.Ν. Χριστού στον οικισμό Κυπαρίσσι Κοινότητας 
Πρασιάς (17ος αιώ.) είναι μονόχωρος ναός μέτριων δια¬ 
στάσεων με δίρριχτη στέγη και ημικυκλική κόγχη. Τοιχο¬ 
γραφίες σώζονται μόνον στο Ιερό Βήμα. 

3) Ο Ι.Ν. Αγίου Δη μητριού στον οικισμό Βασιλέσι Κοινό¬ 
τητας Πρασιάς (17ος αιώ.) είναι μονόχωρος ναός λιθόκτι¬ 
στος με ημικυκλική κόγχη και δίρριχτη στέγη. Τοιχογρα¬ 
φίες διατηρούνται μόνον στο Ιερό. 

4) Ο Ι.Ν. Αγίου Αθανασίου στον οικισμό Βασιλέσι Κοινό¬ 
τητας Πρασιάς (17ος αιώ.) είναιμονόχωρος μικρός ναός με 
ημικυκλική κόγχη και τετρόρριχτη στέγη. Τοιχογραφίες 
υπάρχουν μόνον στο Ιερό. 

5) Ο Ι.Ν. Κοιμήσεως της Θεοτόκου στον οικισμό Φου- 
σιανά Κοινότητας Πρασιάς (17ος αιώ.) είναι λιθόκτιστη βα¬ 
σιλική καλυμμένη με δίρριχτη στέγη. Στο τέμπλο διατη¬ 
ρούνται τρεις δεσποτικές εικόνες και το βημόθυρο του 
17ου αιώνα. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 1997 

Με εντολή Υπουργού 
Ο Προϊστάμενος της Διεύθυνσης 
ΝΙΚΟΣ ΖΙΑΣ 

- ♦ - 

Αριθ. 8670/96/223 (3) 

Καθορισμός Κοινότητας Εξωχωρίου Ν. Μεσσηνίας για χο¬ 
ρήγηση αδειών οικοδομής. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις της παρ. 11 του άρθρου 29 του Ν. 
1577/85 (ΦΕΚ 210/Α) όπως προστέθηκε με την παρ. 2 
του άρθρου 13 του Ν. 1647/86 (ΦΕΚ 14/Α'). 

2. Την υπ’ αριθ. 60885/4983/27.9.90 (ΦΕΚ 656/Β7 
90) απόφαση του Υπουργού ΠΕΧΩΔΕ «Χορήγηση αδειών 
από Προέδρους Κοινοτήτων». 

3. Τις υπ’ αριθ. 4829/1530/91 - 8309/2811/92 και 
1157/645/95 αποφάσεις Νομάρχη Μεσσηνίας για χορή¬ 
γηση οικοδομικών αδειών από Προέδρους Κοινοτήτων. 

3. Την από 2.8.96 αρνητική γνωμοδότηση του Συμβου¬ 
λίου ΧΟΠ Ν. Μεσσηνίας, αποφασίζουμε: 

1. Καθορίζουμε την Κοινότητα Εξωχωρίου του Νομού 
Μεσσηνίας για την οποία έχουν εφαρμογή οι διατάξεις της 
παραπάνω αναψερομένης απόφασης του Υπουργού ΠΕ¬ 
ΧΩΔΕ «Χορήγηση αδειών οικοδομής από Προέδρους Κοι¬ 
νοτήτων». 

2. Κάλυ ψη δαπάνης από τις διατάξεις αυτής της απόφα¬ 
σης δεν προκαλείται δαπάνη σε βάρος του Κρατικού 
Προϋπολογισμού. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

5. Η Κοινότητα Εξωχωρίου δεν εμπίπτει στα όρια της 
σεισμικότητας της περιοχής III. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 24 Ιανουάριου 1997 

Ο Νομάρχης 
ΠΑΝ. ΦΩΤΕΑΣ 

- 4 .. 

Αριθ. 2871 (4) 

Τροποποίηση Ο.Ε.Υ. Δήμου Κάτω Τιθορέας Ν. Φθιώτι¬ 
δας. 

Η ΑΝΑΠΛΗΡΩΤΡΙΑ 

ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν, ΦΘΙΩΤΙΔΑΣ 
Έχοντας υπόψη: 

1) Τις διατάξεις του άρθρου 12 του Ν. 1188/81 όπως 
αντικαταστάθηκαν με αυτές του άρθρου 8 παρ. 5 του Ν. 
2307/95. 

2) Την αριθ. 76/95 απόφαση του Δημοτικού Συμβου¬ 
λίου Κάτω Τιθορέας «περί τροποποίησης αναπροσαρμο¬ 
γής του Ο.Ε.Υ. της. 

3) Το αριθ. 1/96 πρακτικό του Υπηρεσιακού Συμβου¬ 
λίου του άρθρου 37 του Ν. 2190/94 και του άρθρου 8 του 
Ν. 2307/95 του Νομού Φθιώτιδας με το οποίο γνωμοδοτεί 
ομόφωνα υπέρ της τροποποίησης του Ο.Ε.Υ. του Δήμου 
Κάτω Τιθερέας, αποφασίζουμε: 

Εγκρίνουμε την τροποποίηση του Οργανισμού Εσωτερι¬ 
κής Υπηρεσίας και την: 
α) Σύσταση Ταμιακής Υπηρεσίας και 
β) Σύσταση Τεχνικής Υπηρεσίας, όπως παρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΚΑΤΩ ΤΙΘΟΡΕΑΣ 

Άρθρο Ιο 

Την υπηρεσία του Δήμου συγκροτεί: 

Η Δ/νση Διοικητικών, Οικονομικών και Τεχνικών Υπηρε¬ 
σιών. 

Άρθρο 2ο 

1) Τμήμα Διοιητικών - Οικονομικών - Τεχνικών Υπηρε¬ 
σιών. 

α) Γραφείο Προϊσταμένου 

β) Γραφείο Δημοτολογίων - Μητρώων - Στρατολογίας 
γ) Γραφείο Ληξιαρχείου 

δ) Γ ραφείο Πρωτοκόλλου - Διεκπεραίωση Αρχείου 
ε) Γραφείο Περιουσίας και Κληροδοτημάτων 
στ) Γ ραφείο Προσωπικού - Δημοτικού Συμβουλίου 
ζ) Γραφείο Ταμία 

η) Γ ραφείο Προσόδων - Διαχείρισης - Αποθήκης υλικού 
θ) Γραφείο Τεχνικής Υπηρεσίας (οδοποιία, έργα, σχέ¬ 
δια, μελέτες, κήποι, δενδροστοιχίες κ.λ.π.). 

Λοιπές Υπηρεσίες 

1) Υπηρεσία Ύδρευσης 

2) Υπηρεσία Καθαριότητας - Γενικών Καθηκόντων. 

Άρθρο 3ο 

Η Οργανική σύνθεση και κατάταξη των θέσεων του προ¬ 
σωπικού του Δήμου κατά κατηγορία έχει ως εξής: 

1. Κατηγορία ΠΕ 

α) Κλάδος ΠΕΙ Διοικητικός θέση (1) με βαθμό Γ-Β-Α. 
β) Κλάδος ΠΕ3 - ΠΕ6 Πολιτικού Μηχανικού - Τοπογρά¬ 
φου (ανάλογα κατά περίπτωση). 

Κατηγορία ΔΕ 

α) Κλάδος ΔΕΙ Διοικητικού θέσεις (3) με βαθμούς Γ- 

Β-Α (στα καθήκοντά τους περιλαμβάνονται οι εργασίες 
δακτυλογραφίας και Ειδικού Ταμία). 

β) Κλάδος ΔΕΙ Διοικητικού θέση (1) Ειδικού Ταμία με 
βαθμούς Γ-Β-Α. 

γ) Κλάδος ΔΕΙ 5 Εισπρακτόρων θέση (1) με βαθμό Γ- 
Β-Α. 

δ) Κλάδος ΔΕ29 Οδηγός αυτοκινήτου θέση (1) με 
βαθμό Γ-Β-Α. 

ε) Κλάδος ΔΕ30 Τεχνίτης Ύδρευσης θέση (1) με βαθ¬ 
μούς Γ-Β-Α. 

Κατηγορία ΥΕ 

α) Κλάδος ΥΕ16 (Κλητήρων - θυρωρών - Γενικών Κα¬ 
θηκόντων) θέση (1) με βαθμούς Δ-Γ. 

β) Κλάδος ΥΕ16 Εργάτης Ύδρευσης θέση (1) με βαθ¬ 
μούς Δ-Γ. 

γ) Κλάδος ΥΕ16 Εργάτες Καθαριότητας θέσεις (2) με 
βαθμούς Δ-Γ. 

Άρθρο 4ο 

Ο διορισμός, τα καθήκοντα, οι περιορισμοί, ο χρόνος 
δουλειάς, η αστική ευθύνη, τα δικαιώματα, οι άδειες, οι 
μεταβολές, η υπηρεσιακή κατάσταση, οι ηθικές αμοιβές, 
τα πειθαρχικά αδικήματα, οι ποινές, η λύση της υπαλληλι¬ 
κής σχέσης, η ιατροφαρμασκευτική και νοσοκομειακή πε¬ 
ρίθαλψη και όλα τα καθήκοντα που αφορούν τους υπαλ¬ 
λήλους, προβλέπονται από τον Οργανισμό αυτό, ρυθμίζο¬ 
νται από τις διατάξεις του Ν. 1188/81 και άλλων Νόμων 
που εκδίδοντσι και έχουν εφαρμογή στο προσωπικό των 
Ο.Τ.Α. 

Άρθρο 5 

Οι αρμοδιότητες και τα αντικείμενα κάθε υπηρεσιακής 
μονάδας καθορίζονται ως εξής: 

ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ - ΤΕΧΝΙΚΩΝ 
ΥΠΗΡΕΣΙΩΝ 

Α1 - ΓΡΑΦΕΙΟ ΠΡΟΪΣΤΑΜΕΝΟΥ 

Πρσϊσταται, διευθύνει και ελέγχει όλα τα γραφεία που 
ανήκουν στο τμήμα «Διοικητικές - Οικονομικές - Τεχνικές 
και λοιπές Υπηρεσίες». 

Εισηγείται στον Δήμαρχο για την κατανομή και την το¬ 
ποθέτηση κατά γραφεία του προσωπικού της διεύθυνσης, 
συντονίζει τις δραστηριότητες όλων των γραφείων, για τη 
σωστή και έγκαιρη διεκπεραίωση των υποθέσεων τους και 
την εξυπηρέτηση των πολιτών. 

Προβαίνει στην κατανομή της εργασίας των υπαλλήλων 
των γραφείων, σε συνεννόηση με τους υπεύθυνους κάθε 
τμήματος γραφείου και ρυθμίζει δε τυχόν διαφορές που 
αναφύονται μεταξύ τους. 

Αναθέτει σε οποιοδήποτε γραφείο πέρα από τις συγκε¬ 
κριμένες αρμδιότητες τυχόν έκτακτες υπηρεσίες απαραί¬ 
τητες για την κανονική λειτουργία του Δήμου, ενημερώνει 
τον Δήμαρχο για τα προβλήματα και υποβάλλει προτάσεις 
για αποδοτικότερη λειτουργία των γραφείων της Υπηρε¬ 
σίας, συζητάει τα προβλήματα των Υπαλλήλων των γρα¬ 
φείων που διευθύνει και μεταβιβάζει αιτήματα και παρά¬ 
πονα στον Δήμαρχο. 

Παραλαμβάνει την αλληλογραφία, φροντίζοντας: α) να 
ενημερώνει άμεσατον Δήμαρχο και τον Πρόεδρο του Δη¬ 
μοτικού Συμβουλίου, β) να την κατανέμει στα διάφορα 
γραφεία και είναι υπεύθυνος για την προώθηση τωνθεμά- 
των μεόα στις οριζόμενες προθεσμίες. 

Για το σκοπό αυτό τηρεί ειδικό βιβλίο στο οποίο κατα¬ 


γράφει θέματα για διεκπεραίωση και ημερομηνία που πρέ¬ 
πει να διεκπεραιωθοϋν. 

Παρακολουθεί τη νομοθεσία και νομολογία που αφορά 
όλα τα γραφεία της Υπηρεσίας, ενημερώνει τους υπεύθυ¬ 
νους των γραφείων και φορντίζει για την εφαρμογή της. 

Εναρμονίζει τη λειτουργία των γραφείων και λοιπών 
υπηρεσιών σύμφωνα με τις κατευθύνσεις της Δημοτικής 
Αρχής. 

Τηρεί το εμπιστευτικό πρωτόκολλο του Δήμου, επο¬ 
πτεύει: α) τη σωστή τήρηση και ενημέρωση των Δημοτο¬ 
λογίων, Μητρώα Αρρένων, Στρατολογίας, β) Προαγωγές, 
άδειες, τήρηση φακέλων Υπαλλήλων, γ) Τήρηση Δημοτο¬ 
λογίου και την παρακολούθηση τωνκληροδοτημάτων και 
δ) τη σωστή διεκπεραίωση και αρχειοθέτηση εγγράφων. 

Α - 2 ΓΡΑΦΕΙΟ ΔΗΜΟΤΟΛΟΓΙΟΥ - ΜΗΤΡΩΟΥ 
ΑΡΡΕΝΩΝ ΣΤΡΑΤΟΛΟΓΙΑΣ 

Συντάσσει, ενημερώνει και τηρεί υπεύθυνα τα βιβλία 
Δημοτολογίου και τα ευρετήρια, τηρεί για κάθε οικογένεια 
ιδιαίτερο φάκελλο και αρχείο αποφάσεων μεταβολών στα 
Δημοτολόγια. 

Εκδίδει πιστοποιητικά ατομικής, οικογενειακής, πε¬ 
ριουσιακής κατάστασης και ταυτοπροσωπείας των Δημο¬ 
τών τα οποία και προσυπογράφει. 

Επιμελείται την εφαρμογή των σχετικών με τους δημό¬ 
τες διατάξεις του Δημοτικού και Κοινοτικού Κώδικα Ελλη¬ 
νικής Ιθαγένειας και της Εκλογικής Νομοθεσίας. 

Εκτελεί τα καθήκοντα που ανατίθενται στο Δήμο από 
τους εκλογικούς Νόμους. 

Τηρεί και ενημερώνει τους εκλογικούς καταλόγους του 
Δήμου και εκδίδει τα σχετικά πιστοποιητικά για την εγ¬ 
γραφή σ’ αυτούς των νέων εκλογών. 

Καταρτίζει κάθε χρόνο τα Μητρώα Αρρένων, τα ενημε¬ 
ρώνει και τηρεί αρχείο των αποφάσεων των μεταβολών 
που επέρχονται σ’ αυτά. 

Καταρτίζει τους Στρατολογικούς πίνακες, εκδίδει πι¬ 
στοποιητικά για Στρατολογική χρήση. 

Α3 - ΓΡΑΦΕΙΟ ΛΗΞΙΑΡΧΟΥ 

Φροντίζει για τη σύνταξη των ληξιαρχικών πράξεων γά¬ 
μου, γέννησης και θανάτου ως και του βιβλίου εκθέσεων, 
σύμφωνα με τις διατάξεις της σχετικής νομοθεσίας τις 
οποίες φυλάσσει το Αρχείο. 

Εκδίδει αντίγραφα ή αποσπάσματα αυτών και τα κοινο¬ 
ποιεί στους Δήμους και τις Κοινότητες για την ενημέρωση 
Μητρώων - Αρρένων -Δημοτολογίων κ.λ.π. 

Συντάσσει τα μηνιαία δελτία, καταστάσεις κ.λ.π. κίνη¬ 
σης του Ληξιαρχείου, καταχωρίζει τα έγγραφα σε ειδικά 
βιβλία πρωτοκόλλου και διεξάγει την αλληλογραφία. 

Υπογράφει σύμφωνα με τις διατάξεις τις ληξιαρχικές 
πράξεις που συντάσσει και τα αντίγραφα αυτών. 

Ασχολείται με θέματα που έχουν σχέσεις με τους Πολι¬ 
τικούς γόμους. 

Διεξάγει κάθε άλλη εργασία που εμπίπτει στην αρμοδιό¬ 
τητα του γραφείου. 

Α-4 ΓΡΑΦΕΙΟ ΠΡΩΤΟΚΟΛΛΟΥ - ΔΑΚΤΥΛΟΓΡΑΦΗΣΗΣ 
- ΔΙΕΚΠΕΡΑΙΩΣΗΣ - ΑΡΧΕΙΟΥ 

Φροντίζει για την κανονική τήρηση του πρωτοκόλλου ει¬ 
σερχομένων και εξερχομένων εγγράφων, παραλαμβάνει 
τα εισερχόμενα έγγραφα και βάσει του χαρακτήρα τους τα 
καταχωρεί στο πρωτόκολλο, τα συσχετίζει, τα χρεώνει στα 
οικεία βιβλία διανομής και τα παραδίνει στα αρμόδια γρα¬ 
φεία. 

Παραλαμβάνει τα σχέδια των εξερχόμενων εγγράφων, 
τα δακτυλογραφεί φροντίζοντας για την ακρίβεια, το αλά¬ 
θητο και την καλή εμφάνισή τους. 

Διεκπεραιώνει τα εξερχόμενα έγγραφα και επιστρέφει 
στα αρμόδια γραφεία αντίγραφα των εγγράφων που συνέ¬ 
ταξαν χρεώνοντάς τα σε ειδικό βιβλίο. 

Τηρεί το Αρχείο και φροντίζει για την εκκαθάρισή του με 
βάση τις σχετικές διαταγές. 

Φροντίζει για τις κοινοποιήσεις - δημοσιεύσεις - τοιχο¬ 
κολλήσεις. 

Α5 - ΓΡΑΦΕΙΟ ΔΗΜΟΤΙΚΗΣ ΠΕΡΙΟΥΣΙΑΣ 
ΚΑΙ ΚΛΗΡΟΔΟΤΗΜΑΤΩΝ 

Το γραφείο αυτό τηρεί και παρακολουθεί τα στοιχεία 
της ακίνητης περιουσίας του Δήμου και κληροδοτημάτων 
αυτού. 

Τηρεί το κτηματολόγιο του Δήμου, το οποίο οφείλει να 
ενημερώνει για κάθε μεταβολή επί Δημοτικού ακινήτου 
στο οποίο πρέπει να περιλαμβάνεται το είδος και η θέση 
του κτήματος, η έκταση και τα όρια αυτού και ο χρόνος 
κτήσης. 

Οφείλει να τηρεί φάκελλο χωριστά για κάθε κτήμα στο 
οποίο πλην των άλλων στοιχείων να περιλαμβάνεται λε¬ 
πτομερή τοπογραφικά σχέδια, τίτλος κτήσης και οποιοδή- 
ποτε άλλο στοιχείο από το οποίο να θεμελιώνεται η κυριό¬ 
τητα του Δήμου, επίσης τηρεί φακέλλους με σχετικά το- 
πογραφικά διαγράμματα για όλους τους κοινόχρηστους 
χώρους και για εκείνους που κατά την εφαρμογή του Σχε¬ 
δίου Πόλης προσκυρώνονται στις παρόδιες ιδιοκτησίες. 

Προβαίνει σε όλες τις Δημοτικές και δικαστικές ενέρ¬ 
γειες προστασίας των Δημοτικών κτημάτων. 

Παρακολουθεί και επεμβαίνει για τη προστασία των 
συμφερόντων του Δήμου. 

Παρακολουθεί την εξέλιξη των πράξεων αναλογισμού 
εφαρμογής του Σχεδίου πόλης και τις δικαστικές ενέρ¬ 
γειες για τον προσδιορισμό των αποζημιώσεων. 

Μεριμνά για την καλύτερη εκμετάλλευση των ακινήτων, 
συντάσσει τις διακηρύξεις των δημοπρασιών μισθώσεως 
αυτών και καταρτίζει τα μισθωτήρια συμβόλαια. 

Επιβλέπει την ακριβή εκτέλεση των όρων των συμβο¬ 
λαίων, τηρεί ιδιαίτερο φάκελλο κάθε μίσθωσης με όλα τα 
σχετικά στοιχεία, παρακολουθεί το χρόνο λήξης των μι¬ 
σθώσεων και μεριμνά για την έγκαιρη διεξαγωγή δημπρα- 
σιών για την επανεκμίσθωσή τους ως και για την νόμιμη 
αναπροσαρμογή των μισθωμάτων (εκτός αλλαγής απόφα¬ 
σης του Δημοτικού Συμβουλίου). 

Παρακολουθεί τη σχετική νομοθεσία που αφορά τις 
εκμισθώσεις, τηρεί χωριστά φακέλλους για κάθε κληρο¬ 
δότημα, καταρτίζει προϋπολογισμούς, απολογισμούς και 
ισολογισμούς αυτών. 

Κατά την πρώτη λειτουργία του γραφείου αυτού του 
κτηματολογίου θα καταρτισθέι με τη συνεργασία της τε¬ 
χνικής υπηρεσίας του Δήμου. 

Α6 - ΓΡΑΦΕΙΟ ΠΡΟΣΩΠΙΚΟΥ - ΔΗΜΟΤΙΚΟΥ 
ΣΥΜΒΟΥΛΙΟΥ ΔΗΜΑΡΧΙΑΚΗΣ ΕΠΙΤΡΟΠΗΣ 

Επιμελείται για την εφαρμογή των διατάξεων που διέ- 
πουν την υπηρεσιακή κατάσταση του προσωπικού του Δή¬ 
μου. 

Φροντίζει για την κανονική τήρηση των ατομικών φα- 
κέλλων των κάθε μορφής εργαζομένων που απασχολού¬ 
νται στον Δήμο. 

Φροντίζει για τον διορισμό, τις προαγωγές, τις άδειες, 
ποινές και όλες γενικά τις υπηρεσιακές μεταβολές του 


προσωπικού και ενημερώνει σχετικά τους ενδιαφερομέ¬ 
νους. 

Φροντίζει για τη σύνταξη των μισθοδοτικών καταστά¬ 
σεων του προσωπικού του Δήμου. 

Διεξάγει την αλληλογραφία του τμήματος και τηρεί αρ¬ 
χείο των νόμων, διαταγών και εγγράφων που αφορούν το 
γραφείο αυτό. 

Διατυπώνει σε συνεργασία με τον Πρόεδρο του Δημοτι¬ 
κού Συμβουλίου την κατάρτιση της ημερήσιας διάταξης 
των θεμάτων που πρόκειται να συζητηθούν στο Δημοτικό 
Συμβούλιο και την κοινοποιεί κατά τις σχετικές διατάξεις 
του Δ.Κ.Κ. στα μέλη του. 

Μεριμνά ώστε κάθε θέμα να φέρεται προς συζήτηση 
στο Δημοτικό Συμβούλιο να συνοδεύεται από πλήρη φά¬ 
κελλο, όπως επίσης εισηγήσεις ή γνωμοδοτήσεις όταν 
υατο κρίνεται απαραίτητο από τον πρόεδρο του Δημοτι¬ 
κού Συμβουλίου ή τον Δήμαρχο. 

Τηρεί τα πρακτικά των συνεδριάσεων του Δημοτικού 
Συμβουλίου και της Δημαρχιακής Επιτροπής. 

Καταρτίζει τις αποφάσεις που παϊρνονται από το Δημο¬ 
τικό Συμβούλιο και της Δημαρχιακή Επιτροπή και τις υπο¬ 
βάλλει έγκαιρα στη Διοικητική Αρχή για τσνκατά νόμο 
έλεγχο. 

Καταχωρίζει τις αποφάσεις αυτές στα κατά νόμο τηρού¬ 
μενα βιβλία και περιλήψεις των αποφάσεων στα ευρετή¬ 
ρια. 

Κοινοποιεί τις αποφάσεις στις αρμόδιες Υπηρεσίες του 
Δήμου για εκτέλεση και σε ειδικές περιπτώσεις και στους 
ενδιαφερομένους. 

Τηρεία ειδικό βιβλίο μητρώου παρακολούθησης της πο¬ 
ρείας εκτέλεσης των αποφάσεων, ενημερώνει τον Δή¬ 
μαρχο και τους αρμόδιους και είναι υπεύθυνο για την 
έγκαιρη προώθησή του από τις αρμόδιες Υπηρεσίες του 
Δήμου. 

Διαβιβάζει στις επιτροπές του Δήμουτις αποφάσεις που 
αφορούν συγκρότηση επιτροπών από το Δημοτικό Συμ¬ 
βούλιο τα θέματα που τους αναθέτει για μελέτη και μερι¬ 
μνά για την έγκαιρη διεκπεραίωση αυτών. 

Τηρεία μητρώα των διατελεσάντων Δημάρχων - Αντιδη- 
μάρχων - Προέδρων Δημοτικών Συμβουλίων, καθώς επί¬ 
σης και βιβλίο επιτίμων Δημοτικών και Τιμώμενων προσώ¬ 
πων. 

Μεριμνά για την υπογραφή των αποφάσεων και των 
πρακτικών από τους Δημοτικούς Συμβούλους. 

Α7 - ΟΙΚΟΝΟΜΙΚΗ ΥΠΗΡΕΣΙΑ 

Ο υπεύθυνος του γραφείου αυτού ασκεί υπεύθυνα την 
όλη διαχείριση του Δήμου και των Ν.Π., σύμφωνα με το 
Νόμο και υπέχει τις ευθύνες του Δημόσιου Ταμία, ειδικό¬ 
τερα: 

Μεριμνά για την ανάρτηση του Δημοτικού Προϋπολογι¬ 
σμού Εσόδων, παρακολουθεί την εκτέλεση του, μελετά τα 
οικονομικά αιτήματα του Δήμου και εισηγείται σχετικά. 

Ασκεί την επίβλεψη όλων των οικονομικών και διαχειρι¬ 
στικών υπηρεσιών που υπάγονται στο γραφείο αυτό, προ- 
κειμένου οι οικονομικές υποθέσεις των υπηρεσιών αυτών 
να εξελίσσονται σύμφωνα με τις προβλέψεις του προϋπο¬ 
λογισμού. 

Εισηγείται: 1) σχετικά με την επιβολή, κατάργηση ή αύ¬ 
ξηση των υπέρ του Δήμου φόρων, τελών, δικαιωμάτων και 
εισφορών σύμφωνα με τις κείμενες διατάξεις, 2) σχετικά 
με την εκμετάλλευση της Δημοτικής περιουσίας μεριμνά 
για την κατάρτιση: α) Των κανονισμών λειτουργίας του Δη¬ 
μοτικού νεκροταφείου, Λαϊκών Αγορών, Δημοτικών Σφα- 

γείων. Υδρευσης και Καθαριότητας, με τους οποίους κα¬ 
θορίζεται ο τρόπος λειτουργίας διοίκησης και διαχείρισης 
καθώς και τα καθήκοντα του προσωπικού αυτών, β) των 
κανονισμών επιβολής, βεβαίωσης, και είσπραξης των δι¬ 
καιωμάτων αυτών. 

Φροντίζει για την κατάρτιση των όρων των μισθώσεων 
και λοιπών συμβάσεων του Δήμου. 

Μεριμνά για την έκδοση, υπογραφή και εξόφληση χρη¬ 
ματικών ενταλμάτων του Δήμου και των μισθοδοτικών κα¬ 
ταστάσεων του προσωπικού. 

Παρακολουθεί και ελέγχει: α) τη βεβαίωση δημοτικών 
εσόδων, β) τον τρόπο εκμετάλλευσης της δημοτικής πε¬ 
ριουσίας, γ) τη λειτουργία και διαχείριση των Δημοτικών 
υπηρεσιών Καθαριότητας, Υδρευσης, Νεκροταφείου, 
Λαϊκής αγοράς και των Δημοτικών σφαγείων, δ) επιμελεί¬ 
ται την είσπραξη όλων των τελών δικαιωμάτων δημοτικών 
φόρων κ.λ.π. 

Α8 - ΓΡΑΦΕΙΟ ΠΡΟΣΟΔΩΝ ΚΑΙ ΠΕΡΙΟΥΣΙΑΣ - 
ΔΙΑΧΕΙΡΙΣΗΣ - ΑΠΟΘΗΚΗΣ ΥΛΙΚΟΥ 

Επιμελείται τα εξής αντικείμενα και στην αρμοδιότητα 
αυτού ανήκει: α) η παρακολούθηση των Δημοτικών οικο¬ 
νομικών και η μελέτη της βελτίωσης τελών, η επιβολή τε¬ 
λών, φόρων, η αναπροσαρμογή της ισχύουσας κάθε φορά 
νομοθεσίας και η σύνταξη των φορολογικών καταλόγων, 
καθώς και η βεβαίωση όλων των τελών, δικαιωμάτων 
κ.λ.π., β) η συγκέντρωση κάθε στοιχείου για την έγκαιρη 
και πληρέστερη επαλήθευση των δημοτικώνεσόδων και η 
τήρηση των σχετικών βιβλίων, γ) η κατάρτιση του κτηματο¬ 
λογίου της ακίνητης περιουσίας του Δήμου και η παρακο¬ 
λούθηση για την αποφυγή καταπατήσεως, δ) η επεξεργα¬ 
σία των όρων των μισθωτικών και άλλων συμβάσεων του 
Δήμου, καθώς και η παρακολούθηση της ακριβούς εκτέ¬ 
λεσης αυτών, η ε η εισαγωγή και διαφύλαξη του προμη- 
θευόμενου υλικού για τις ανάγκες του Δήμου και η συγκέ¬ 
ντρωση του άχρηστου υλικού για εκπόνηση ή καταστροφή, 
στ) η τήρηση σχετικών βιβλίων κίνησης αποθήκης και η 
κατά μήνα υποβολή στο Δήμο έκθεσης για τα εισπραχθέ- 
ντα ή διατεθέντα υπόλοιπα υλικού, ζ) κάθε εν γένει υπη¬ 
ρεσία οικονομικής αρμοδιότητας. 

Μεριμνά για την έκδοση, υπογραφή και εξόφληση χρη¬ 
ματικών ενταλμάτων του Δήμου και των μισθοδοτικών κα¬ 
ταστάσεων του προσωπικού. 

Παρακολουθεί και ελέγχει: α) τη βεβαίωση δημοτικών 
εσόδων, β) τον τρόπο εκμετάλλευσης της δημοτικής πε¬ 
ριουσίας, γ) τη λειτουργία και διαχείριση των Δημοτικών 
υπηρεσιών Καθαριότητας, Ύδρευσης, Νεκροταφείου, 
Λαϊκής αγοράς και των Δημοτικών σφαγείων. 

Α9 - ΤΕΧΝΙΚΟ ΓΡΑΦΕΙΟ 

Στην αρμοδιότητα του γραφείου αυτού ανήκουν: α) η 
εκτέλεση και επίβλεψη των Δημοτικών έργων, β) η δια¬ 
μόρφωση και συντήρηση κοινόχρηστων χώρων, πρασιών 
και δενδροστοιχιών, γ) η προώθηση και συντήρηση μελε¬ 
τών Ε.Π.Α., πράξεων αναλογισμού, Απαλλοτριώσεων. 

Ειδικότερα συντάσσει το Τεχνικό πρόγραμμα του Δή¬ 
μου, συντάσσει τις μελέτες που έχει αρμοδιότητα από το 
Νόμο, καταρτίζει - ελέγχει και ανασυντάσσει τα τεύχη δη- 
μοπράτησης των έργων. 

Επιστατεί τα έργα που ασχολούνται με αυτεπιστασία, 
ελέγχει όλα τα έργα που εκτελούνται με εργολαβία, με¬ 
λετά και προωθεί σχέδια και μελέτες για τη διαμόρφωση 
των πλατειών, πρασιών, κοινόχρηστων γενικά χώρων, κή¬ 


πων και δενδροστοιχιών και τη συντήρηση αυτών. 

Ασχολείται με όλες τις εργασίες και μελέτες Πολεοδο- 
μικής φύσης (ρυμοτομικού σχεδίου πόλης), παρακολουθεί 
τις φάσεις της Ε.Π.Α., μεριμνά για τη σύνταξη και προώ¬ 
θηση τοπογραφικών διαγραμμάτων, πράξεων αναλογι¬ 
σμού απαλλοτριώσεων και τακτοποιήσεων. 

Γ ενικά μεριμνά για την παρακολούθηση όλων των τεχνι¬ 
κών θεμάτων του Δήμου, καθώς και τον καθορισμό των 
προδιαγραφών για τις προμήθειες του Δήμου. 

Επίσης τηρεί αρχείο διαγραμμάτων, χαρτών και ρυμοτο¬ 
μικών διαγραμμάτων, πινακίδων εφαρμογής, όρων δόμη¬ 
σης, Τεχνικών εκθέσεων και μελετών γενιά. 

Επίσης στην αρμοδιότητα της Τεχνικής Υπηρεσίας υπά¬ 
γονται: 

α) η μέριμνα για τον ηλεκτροφωτισμό οδών και πλα¬ 
τειών, β) μελέτη και προώθηση θεμάτων κυκλοφορίας, γ) 
η μελέτη και προώθηση θεμάτων ανάπτυξης πρασίνου. 

Α 10 ΥΠΗΡΕΣΙΑ ΥΔΡΕΥΣΗΣ 

Στο γραφείο αυτό ανατίθεται η φροντίδα για τη λειτουρ¬ 
γία της υπηρεσίας ύδρευσης και συγκεκριμένα η συντή¬ 
ρηση και η λειτουργία. 

Η συστηματική παρακολούθηση των μετρητών νερού 
τόσο για τη λήψη των ενδείξεων όσο και για την κανονική 
λειτουργία αυτών. 

Η βεβαίωση των φορολογικών και η έκδοση λογαρια¬ 
σμών ύδρευσης, η τήρηση βιβλίου κατανάλωσης νερού. 

Η εφαρμογή του κανονισμού ύδρευσης και η πιστή τή¬ 
ρηση των διατάξεων αυτού. 

Η επέκταση του δικτύου ύδρευσης της πόλης και η συ¬ 
ντήρηση του εσωτερικού δικτύου. 

Η παρακολούθηση των συσκευών χλωρίωσης, διήθη¬ 
σης, η καλή λειτουργία των υδατοδεξαμενών και ο εντοπι¬ 
σμός τυχόν απώλειας νερού από το εξωτερικό και εσωτε¬ 
ρικό υδραγωγείο. 

Α 11 ΥΠΗΡΕΣΙΑ ΚΑΘΑΡΙΟΤΗΤΑΣ 

Η υπηρεσία αυτή: α) οργανώνει τη διεξαγωγή της καθα¬ 
ριότητας κατά τομείς της πόλης, β) εισηγείται την στελέ- 
χωση της υπηρεσίας με το απαραίτητο και κατάλληλο προ¬ 
σωπικό, γ) μεριμνά για τον εφοδιασμό της υπηρεσίας με τα 
απαραίτητα εργαλεία και σκεύη και εισηγείται σχετικά τη 
βελτίωση και αύξηση του μηχανικού εξοπλισμού, δ) παρα¬ 
κολουθεί και ελέγχει τον τρόπο με τον οποίο διεξάγεται η 
καθαριότητα από το προσωπικό της υπηρεσίας και μερι¬ 
μνά για την εφαρμογή των Δημοτικών διατάξεων τόσο για 
την καθαριότητα της πόλης όσο και την εφαρμογή της Νο¬ 
μοθεσίας για την επιβολή, βεβαίωση και είσπραξη τελών. 

Η υπηρεσία καθαριότητας εκτελεί τις ακόλουθες βασι¬ 
κές λειτουργίες: α) αποκομίζει και απορρίπτει στο χώρο 
διάθεσης απορριμμάτων τα συνήθη απορρίμματα των οι¬ 
κιών των καταστημάτων των κάθε είδους επιχειρήσεων 
κ.λ.π. που αποτίθενται στους προ αυτών χώρους καθώς 
και τα απορρίμματα των κοινόχρηστων χώρων που συλλέ- 
γονται από τα συνεργεία της υπηρεσίας, β) ενεργεί τον 
καθαρισμό των οδών και κρασπέδων καθώς και το κατά¬ 
βρεγμα και πλύσιμο των οδών, επίσης ενεργοποιεί το δυ¬ 
ναμικό της για την αντιμετώπιση εκτάκτων περιστατικών, 
όπως πλημμυρών, πυρκαϊών, γ) απορρυπαίνει την πόλη 
από τα πόσης φύσεως διαφημιστικά άλλα έντυπα που 
έχουν τοποθετηθεί κανονικά στους προβλεπόμενους και 
παραμένουν πέρα από τη νόμιμη διάρκεια, από το γράψιμο 
διαφόρων συνθημάτων κ.λ.π. 

Άρθρο 6ο 

Όσοι επιλέγονται προϊστάμενοι από το Υπηρεσιακό 
Συμβούλιο τοποθετούνται με απόφαση του Δημάρχου αε 
αντιστοίχου επιπέδου οργανικές μονάδες για τρία χρόνια. 

Οι τοποθετούμενοι ως Προϊστάμενοι εξακολουθούν να 
ασκούν τα καθήκοντά τους ως την τυχόν επανεκλογή τους 
ή την τοποθέτηση νέου Προϊσταμένου. 

Η επιλογή του Προϊσταμένου διευθύνσεως τμήματος 
και αυτοτελών γραφείων του Δήμου θα γίνεται από υπαλ¬ 
λήλους των κλάδων ΔΕ και ΠΕ αντίστοιχα, Υπαλλήλων με 
βαθμό Α' και τριετή τουλάχιστον υπηρεσία στον βαθμό 
αυτό ή μη υπηρετούντων υπαλλήλων των κλάδων αυτών 
με τριετή υπηρεσία, Προϊστάμενος θα είναι υπάλληλος με 
βαθμό Α' των κλάδων αυτών με τριετή υπηρεσία, Προϊστά¬ 
μενος θα είναι υπάλληλος με βαθμό Α' των κλάδων ΔΕ ή 
ΠΕ με μικρότερο χρόνο στο βαθμό αυτό. 

Εαν δεν υπηρετούν υπάλληλοι με βαθμό Α', προϊστάμε¬ 
νος επιλέγεται προσωρινά υπάλληλος με βαθμό Β' μέχρις 
ότου καταστεί δυνατή η επιλογή υπαλλήλου βαθμού Ατών 
αντιστοίχων κλάδων ΔΙΟΙΚΗΤΙΚΟΥ. 

Η κατανομή των υπαλλήλων στα διάφορα γραφεία και 
υπηρεσίες γίνεται με απόφαση του Δημάρχου, ανάλογα με 
τις ανάγκες κάθε υπηρεσίας του Δημάρχου, ανάλογα με 
τις ανάγκες κάθε υπηρεσίας του Δήμου και τα τυπικά προ¬ 
σόντα των υπαλλήλων. 

Άρθρο 7ο 

ΔΑΠΑΝΗ ΛΟΓΩ ΤΡΟΠΟΠΟΙΗΣΕΩΝ Ο.Ε.Υ. (Ακροτελεύ¬ 
τιο άρθρο) 

Η δαπάνη που θα απαιτηθεί για την τροποποίηση του 
Ο.Ε.Υ. με την ίδρυση Ταμιακής Υπηρεσίας και Τεχνικής 
Υπηρεσίας αντίστοιχα έχει ως εξής: 

α) από τις διατάξεις αυτής της απόφασης προκαλείτσι 
δαπάνη σε βάρος του προϋπολογισμού του Δήμου ύψους 
τεσσάρων εκατομμυρίων πεντακοσίων χιλιάδων 
(4.500.000) δραχμών περίπου για το τρέχον έτος και 
(5.200.000) δραχμών περίπου για κάθε ένα από τα επό¬ 
μενα οικονομικά έτη, υπολογιζόμενης και της περίπτωσης 
ΠΕΙ διοικητικού. 

β) η ανωτέρω δαπάνη θα καλυφθέι με τροποποίηση του 
προϋπολογισμού του Δήμου οικον. έτους 1996 και συγκε¬ 
κριμένα με νέα εγγραφή ισόποσης δαπάνης από το απο- 
θεματικό κεφάλαιο ή με τροποποίηση αδιάθετης πίστω¬ 
σης ανάλογα της προόδου που θα γίνει η κάλυψη θέσεων 
του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία 19 Φεβρουάριου 1997 
Με εντολή Γ.Γ. Περιφ. 

Η Αναπλ. Περ/κού Δ/ντή 
ΔΗΜ. ΡΑΠΤΗ 

-♦- 

Αριθ. 352 (5) 

Σύσταση Ν.Π. στο Δήμο Χίου Ν. Χίου με την επωνυμία 

«ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ (Δ.Ο.Π.) 

ΔΗΜΟΥ ΧΙΟΥ·. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΧΙΟΥ 
Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Την αριθ. 401 /96 απόφαση του Δημοτικού Συμβου¬ 
λίου Χίου, αποφασίζουμε: 


Συστήνουμε νομικό πρόσωπο δημοσίου δικαίου με το 
όνομα «ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ (Δ.Ο.Π.) 
ΔΗΜΟΥ ΧΙΟΥ». Είναι ίδιο νομικό πρόσωπο και έχει έδρα 
το Δήμο Χίου του Νομού Χίου. 

Σκοπός του Δ.Ο.Π. είναι: 

α) Η υλοποίηση της Κοινωνικής πολιτικής του Δήμου 
Χίου σε θέματα κοινωνικής προστασίας και προαγωγής 
της σωματικής υγείας, 

β) Ο σχεδιασμός και η καταπολέμηση του Κοινωνικού 
αποκλεισμού ευάλωτων ομάδων του πληθυσμού (π.χ. 
ανέργων νέων, γυναικών, ηλικιωμένων, αθίγγανων, εξαρ¬ 
τημένων ατόμων από τοξικές ουσίες, φορέων ΑΙΩ3, από¬ 
ρων κ.λπ. 

γ) Η προώθηση Προγραμμάτων στήριξης της νεότητας 
και της οικογένειας που είναι η βασική μονάδα της κοινω¬ 
νίας. 

δ) Η προώθηση της επικοινωνίας και συνεργασίας με 
φορείς και υπηρεσίες όλων των βαθμιδών, που ασκούν 
κοινωνικό έργο. 

Οι πιο πάνω σκοποί επιτυγχάνονται ίδια με: 
α) Την παροχή προληπτικών ιατρικών εξετάσεων και την 
μέριμνα για την προστασία της μητρότητας. 

β) Την παροχή χρηματικών βοηθημάτων σε όσους κα¬ 
τοίκους του Δήμου Χίου έχουν έκτακτες και επείγουσες 
ανάγκες υγείας και επιβίωσης και που αδυνατούν να τις 
αντιμετωπίσουν μόνοι τους. 

γ) Την ίδρυση και λειτουργία παιδότοπων και βρεφονη¬ 
πιακών σταθμών ως επίσης παιδικών κατασκηνώσεων και 
σχολής γονέων. 

δ) Την υλοποίηση προγραμμάτων υλικής στήριξης ατό¬ 
μων με πολλαπλές μειονεξίες, απόρων κ.λπ. 

ε) Την χορήγηση υποτροφιών σε νέους και νέες του Δή¬ 
μου Χίου που είτε φοιτούν στην μέση ή τριτοβάθμια εκπαί¬ 
δευση είτε για μεταπτυχιακές σπουδές και εφόσον έχουν 
ανάγκη. 

στ) Την διοργάνωση συνεδρίων, ημερίδων, ομιλιών και 
επιμορφωτικών προγραμμάτων, για την ενημέρωση και 
δραστηριοποίηση των πολιτών σε θέματα υγείας, κοινωνι¬ 
κής στήριξης και αλληλεγύης. 

Πόροι του Νομικού Προσώπου είναι: 
α) Τη ετήσια επιχορήγηση του Δήμου Χίου ανερχόμενη 
σε 10.000.000 δρχ. τουλάχιστον. 

β) Επιχορηγήσεις και κάθε άλλη παροχή του Κράτους 
είτε προς το ομικό πρόσωπο απ' ευθείας είτε προς το 
Δήμο Χίου για το νομικό τούτο πρόσωπο ή για τους σκο¬ 
πούς που επιδιώκει. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των πραγμάτων ή των 
υπηρεσιών που παρέχει το νομικό πρόσωπο. 

ε) Πρόσοδοι από την περιουσία του καθώς και από την 
περιουσία του Δήμου Χίου, που η χρήση της τυχόν θα εκ¬ 
χωρηθεί. 

στ) Κάθε άλλη νόμιμη πρόσοδος. 

Το Νομικό Πρόσωπο διοικείται από το Διοικητικό Συμ¬ 
βούλιο, που απαρτίζεται από εννέα (9) μέλη, τα οποία μαζί 
με τους αναπληρωτές του ορίζονται από το Δημοτικό Συμ¬ 
βούλιο. Το Δ.Σ. αποτελείται από: 

α) Τον Δήμαρχο Χίου ή ένα εκπρόσωπο του Δημοτικού 
Συμβουλίου. 

β) Τρείς (3) δημοτικούς Συμβούλους, από τους οποίους 
ο ένας της μειοψηφίας. 

γ) Τον Πρόεδρο του Εργατικού Κέντρου Χίου, ή τον νό¬ 
μιμο αναπληρωτή του. 

δ) Τέσσερις δημότες ή κατοίκους του Δήμου Χίου, που 
έχουν ανάλογη επαγγελματική ή κοινωνική δράση ή ειδι¬ 
κές γνώσεις σύμφωνα με τους σκοπούς του νομικού προ¬ 
σώπου. Πρόεδρος του Διοικητικού Συμβουλίου είναι οΔή- 
μσρχος εφ’ όσον συμμετέχει ή άλλο μέλος αιρετό ή μη που 
ορίζονται απ' αυτόν. Το Διοικητικό Συμβούλιο εκλέγει από 
τα μέλη του τον αντιπρόεδρο. Η θητεία των μελών του 
Διοικητικού Συμβουλίου είναι διετής. Μέχρι να ορισθούν 
τα νέα μέλη, τα παλαιό εξακολουθούν να ασκούντο καθή¬ 
κοντα τους. 

Το νομικό πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιάζει 
ή κωλύεται από τον αντιπρόεδρο. 

Η γραμμαειακή (διοικητικό πρόσωπο) υποστήριξη του 
νομικού προσώπου θα γίνεται από δημοτικούς υπαλλή¬ 
λους ή υπαλλήλους άλλων νομικών προσώπων του Δήμου. 

Η λογιστική και ταμειακή υποστήριξη θα γίνεται από τις 
αντίστοιχες υπηρεσίες του Δήμου. 

Η απόφαση αυτή θα προκαλέσει δαπάνη στον Προϋπο¬ 
λογισμό του Δήμου τουλάχιστον 10.000.000 δρχ. ετη- 
σίως. 

Η απόφαση αυτή να δημοσιευθεί στην Εφημερίδα της 
Κυβερνήαεως. 

Χίος, 21 Φεβρουάριου 1997 

Ο Αναπληρωτής Περιφ/κού Δ/ντή κ.α.α. 

ΒΑΣΙΛΙΚΗ ΜΠΑΛΑΣΚΑ 

-♦- 

Αριθ. 799 (6) 

Σύσταση Ν.Π. στο Δήμο Ψαρών Ν. Χίου με την επωνυμία 

«Ενιαία Σχολική Επιτροπή Δημοτικού Σχολείου και Νη¬ 
πιαγωγείου Ψαρών». 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΧΙΟΥ 

Έχοντας υπόψη: 

1. Τις διατάξεις του Ν. 1894/90. 

2. Τις διατάξεις του άρθρου 187 Π.Δ. 323/89. 

3. Την αριθ. 55/96 απόφαση του Δημοτικού Συμβουλίου 
Ψαρών, αποφασίζουμε: 

1. Την σύσταση ίδιου Νομικού Προσώπου Δημοσίου Δι¬ 
καίου (Ν.Π.Δ.Δ.) με έδρα το Δήμο Ψαρών, σύμφωνα με τις 
διατάξεις του άρθρου 187 Π.Δ. 323/89, με την επωνυμία 
«Ενιαία Σχολική Επιτροπή Δημοτικού Σχολείου και Νηπια¬ 
γωγείου Ψαρών». 

2. Σκοπός του Νομικού προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση ζημιών και φθορών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, και βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία τους και γενικώ- 
τερα την λήψη όλων των μέτρων που κρίνονται αναγκαία 
για την στήριξη της διοικητικής λειτουργίας των σχολικών 
μονάδων. 

3. Το Νομικό πρόσωπο διοικείται από επταμελές διοικη¬ 
τικό Συμβούλιο αποτελούμενο από: 


α) Από τον εκάστοτε Δήμαρχο ως Πρόεδρο ή τον Αντι- 
δήμαρχο που ορίζει ο Δήμαρχος ως Πρόεδρο, 
β) Δύο δημοτικούς συμβούλους, 
γ) Τον Δ/ντή του Δημοτικού Σχολείου Ψαρών, 
δ) Δύο δημότες. 

Τα μέλη με στοιχεία β' και δ' ορίζονται από το δημοτικό 
συμβούλιο. 

ε) Ένα εκπρόσωπο του συλλόγου γονέων και κηδεμό¬ 
νων οριζόμενο από το διοικητικό συμβούλιο αυτού. 

4. Η θητεία των μελών του Διοικητικού Συμβουλίου είναι 
τριετής και ακολουθεί την δημοτική περίοδο. 

5. Το Δ.Σ. εκλέγει Αντιπρόεδρο και Γραμματέα. 

6. Πόροι του Νομικού Προσώπου είναι: 

- Ετήσια επιχορήγηση του κράτους προς το Δήμο. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Εισπράξεις από το αντίτιμο των παρεχομένων πραγμά¬ 
των ή υπηρεσιών. 

- Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο ή τον Αντι¬ 
πρόεδρο, σε περίπτωση κωλύματος του πρώτου. 

8. Από την σύσταση του εν λόγω νομικού προσώπου 
προκαλείται δαπάνη σε βάρος του Προϋπολογισμού του 
Δήμου Ψαρών το ύψος της οποίας δεν μπορεί να υπολογι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 17 Φεβρουάριου 1997 

Ο Αναπληρωτής Περιφ/κού Δ/ντή κ.α.α. 

ΒΑΣΙΛΙΚΗ ΜΠΑΛΑΣΚΑ 

-+- 

Αριθ. 800 (7) 

Σύσταση Ν.Π. στο Δήμο Ψαρών Ν. Χίου με την επωνυμία 
«Ενιαία Σχολική Επιτροπή Γυμνασίου - Λυκείου Ψα¬ 
ρών». 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΧΙΟΥ 

Έχοντας υπόψη: 

1. Τις διατάξεις του Ν. 1894/90. 

2. Τις διατάξεις του άρθρου 187 Π.Δ. 323/89. 

3. Την αριθ. 53/96 απόφαση του Δημοτικού Συμβουλίου 
Ψαρών, αποφασίζουμε: 

1. Την σύσταση ίδιου Νομικού Προσώπου Δημοσίου Δι¬ 
καίου (Ν.Π.Δ.Δ.) με έδρα το Δήμο Ψαρών, σύμφωνα με τις 
διατάξεις του άρθρου 187 Π.Δ. 323/89, με την επωνυμία 
«Ενιαία Σχολική Επιτροπή Γυμνασίου - Λυκείου Ψα¬ 
ρών». 

2. Σκοπός του Νομικού προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση ζημιών και φθορών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη, και βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία τους και γενικώ- 

τέρα την λήψη όλων των μέτρων που κρίνονται αναγκαία 
για την στήριξη της διοικητικής λειτουργίας των σχολικών 
μονάδων. 

3. Το Νομικό πρόσωπο διοικείται από επταμελές διοικη¬ 
τικό Συμβούλιο αποτελοϋμενο από: 

α) Από τον εκάστοτε Δήμαρχο ως Πρόεδρο ή τον Αντι- 
οήμαρχο που ορίζει ο Δήμαρχος ως Πρόεδρο. 

β) Δύο Δημοτικούς Συμβούλους. 

γ) Τον Δ/ντή του Γυμνασίου - Λυκείου Ψαρών. 

δ) Δύο δημότες. 

Τα μέλη με στοιχεία β' και δ' ορίζονται από το Δημοτικό 
Συμβούλιο. 

ε) Ένα εκπρόσωπο του συλλόγου γονέων και κηδεμό¬ 
νων οριζόμενο από το διοικητικό συμβούλιο αυτού. 

4. Η θητεία των μελών του Διοικητικού Συμβουλίου είναι 
τετραετής και ακολουθεί την δημοτική περίοδο. 

5. Το Δ.Σ. εκλέγει Αντιπρόεδρο και Γραμματέα. 

6. Πόροι του Νομικού Προσώπου είναι: 

- Ετήσια επιχορήγηση του κράτους προς το Δήμο. 


- Κάθε είδους εισφορές, δωρεές, κληρονομιές, κληρο¬ 
δοσίες. 

- Εισπράξεις από το αντίτιμο των παρεχομένων πραγμά¬ 
των ή υπηρεσιών. 

- Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο ή τον Αντι¬ 
πρόεδρο, σε περίπτωση κωλύματος του πρώτου. 

8. Από την σύσταση του εν λόγω νομικού προσώπου 
προκαλείται δαπάνη σε βάρος του Προϋπολογισμού του 
Δήμου Ψαρών το ύψος της οποίας δεν μπορεί να υπολογι- 
σθεί. 

Η παρούσα να δημοσιευθεί στην Εφημερίδα της Κυβερ- 
νήσεως. 

Χίος, 17 Φεβρουάριου 1997 

Ο Αναπληρωτής Περιφ/κού Δ/ντή κ.α.α. 

ΒΑΣΙΛΙΚΗ ΜΠΑΛΑΣΚΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


